title: Odluka Vijeća (ZVSP) 2022/430 od 15. ožujka 2022. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini

text:
                  15.3.2022

                  HR

                  Službeni list Europske unije

                  LI 87/56

         ODLUKA VIJEĆA (ZVSP) 2022/430
         od 15. ožujka 2022.
         o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 31. srpnja 2014. donijelo Odluku 2014/512/ZVSP (1).

                     (2)

                     Unija je i dalje nepokolebljiva u svojoj potpori suverenitetu i teritorijalnoj cjelovitosti Ukrajine.

                     (3)

                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu. Taj je napad očito kršenje teritorijalne cjelovitosti, suvereniteta i neovisnosti Ukrajine.

                     (4)

                     U svojim zaključcima od 24. veljače 2022. Europsko vijeće najoštrije je osudilo ničim izazvanu i neopravdanu vojnu agresiju Ruske Federacije na Ukrajinu. Svojim nezakonitim vojnim djelovanjem Rusija teško krši međunarodno pravo i načela Povelje UN-a te ugrožava europsku i globalnu sigurnost i stabilnost. Europsko vijeće pozvalo je na hitnu pripremu i donošenje daljnjeg paketa pojedinačnih i ekonomskih sankcija.

                     (5)

                     S obzirom na ozbiljnost stanja te kao odgovor na vojnu agresiju Rusije na Ukrajinu, primjereno je uvesti daljnje mjere ograničavanja. Osobito je primjereno zabraniti sve transakcije s određenim trgovačkim društvima u državnom vlasništvu. Također je primjereno zabraniti pružanje svih usluga vezanih uz kreditni rejting te svim ruskim osobama ili subjektima zabraniti pristup svim uslugama pretplate u vezi s aktivnostima vezanima uz kreditni rejting. Nadalje, primjereno je postrožiti izvozna ograničenja u pogledu robe i tehnologije s dvojnom namjenom te robe i tehnologije koje bi mogle doprinijeti tehnološkom jačanju obrambenog i sigurnosnog sektora Rusije i proširiti popis osoba povezanih s obrambenom i industrijskom bazom Rusije koje podliježu tim ograničenjima. Osim toga, primjereno je zabraniti nova ulaganja u ruski energetski sektor te uvesti sveobuhvatno izvozno ograničenje za opremu, tehnologiju i usluge za energetsku industriju u Rusiji, uz iznimku nuklearne industrije i sektora primijenjenih aktivnosti prijenosa energije. Naposljetku, primjereno je uvesti daljnja trgovinska ograničenja u pogledu željeza i čelika te luksuzne robe.

                     (6)

                     Kako bi se provele određene mjere, potrebno je daljnje djelovanje Unije.

                     (7)

                     Odluku 2014/512/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka 2014/512/ZVSP mijenja se kako slijedi:

                        1.

                        umeće se sljedeći članak:

                           „Članak 1.aa

                              1.   Zabranjeno je izravno ili neizravno sudjelovanje u bilo kojoj transakciji s:

                                          (a)

                                          pravnom osobom, subjektom ili tijelom s poslovnim nastanom u Rusiji, koji su pod javnom kontrolom ili u kojima država ima više od 50 % vlasništva ili u kojima Rusija, njezina vlada ili Ruska središnja banka imaju pravo sudjelovati u dobiti ili s kojima Rusija, njezina vlada ili Ruska središnja banka imaju druge značajne gospodarske odnose, kako su navedeni u Prilogu X.;

                                          (b)

                                          pravnom osobom, subjektom ili tijelom s poslovnim nastanom izvan Unije, u čijim vlasničkim pravima subjekt naveden u Prilogu X. ima, izravno ili neizravno, više od 50 % udjela; ili

                                          (c)

                                          pravnom osobom, subjektom ili tijelom koji djeluju za račun subjekta iz točke (a) ili točke (b) ovog stavka ili prema njegovim uputama.

                              2.   Zabrana iz stavka 1. ne primjenjuje se na izvršenje, do 15. svibnja 2022., ugovora sklopljenih prije 16. ožujka 2022. ili dodatnih ugovora potrebnih za izvršenje takvih ugovora.

                              3.   Zabrana iz stavka 1. ne primjenjuje se na:

                                          (a)

                                          transakcije koje su prijeko potrebne za kupnju, uvoz ili prijevoz fosilnih goriva, posebno ugljena, nafte i prirodnog plina te titanija, aluminija, bakra, nikla, paladija i željezne rude, iz Rusije ili kroz Rusiju u Uniju;

                                          (b)

                                          transakcije povezane s energetskim projektima izvan Rusije u kojima je pravna osoba, subjekt ili tijelo iz Priloga X. manjinski dioničar.”;

                        2.

                        umeće se sljedeći članak:

                           „Članak 1.g

                              1.   Od 15. travnja 2022. zabranjeno je pružati usluge vezane uz kreditni rejting svim ruskim državljanima ili fizičkim osobama s boravištem u Rusiji ili svim pravnim osobama, subjektima ili tijelima s poslovnim nastanom u Rusiji.

                              2.   Od 15. travnja 2022. zabranjeno je pružati pristup svim uslugama pretplate u vezi s aktivnostima vezanima uz kreditni rejting svim ruskim državljanima ili fizičkim osobama s boravištem u Rusiji ili svim pravnim osobama, subjektima ili tijelima s poslovnim nastanom u Rusiji.

                              3.   Stavci 1. i 2. ne primjenjuju se na državljane države članice ili fizičke osobe koje imaju dozvolu privremenog ili stalnog boravka u državi članici.”;

                        3.

                        u članku 3. stavak 7. zamjenjuje se sljedećim:

                           „7.   Prilikom odlučivanja o zahtjevima za odobrenja u skladu sa stavcima 4. i 5. nadležna tijela ne izdaju odobrenje ako imaju opravdane razloge za sumnju:

                                       i.

                                       da bi krajnji korisnik mogao biti vojni krajnji korisnik, fizička ili pravna osoba, subjekt ili tijelo navedeni u Prilogu IV. ili da bi roba mogla biti namijenjena za upotrebu u vojne svrhe;

                                       ii.

                                       da su prodaja, opskrba, prijenos ili izvoz robe i tehnologije iz stavka 1. ili pružanje s time povezane tehničke ili financijske pomoći namijenjeni za zrakoplovstvo ili svemirsku industriju; ili

                                       iii.

                                       da su prodaja, opskrba, prijenos ili izvoz robe i tehnologije iz stavka 1. ili pružanje s time povezane tehničke ili financijske pomoći namijenjeni za energetski sektor osim ako su takva prodaja, opskrba, prijevoz ili izvoz ili s time povezana tehnička ili financijska pomoć dopušteni na temelju iznimki iz članka 4. stavaka od 3. do 6.”;

                        4.

                        u članku 3.a stavak 7. zamjenjuje se sljedećim:

                           „7.   Pri odlučivanju o zahtjevima za odobrenje u skladu sa stavcima 4. i 5. ovog članka nadležna tijela ne izdaju odobrenje ako imaju opravdane razloge za sumnju:

                                       i.

                                       da bi krajnji korisnik mogao biti vojni krajnji korisnik, fizička ili pravna osoba, subjekt ili tijelo navedeni u Prilogu IV. ili da bi roba mogla biti namijenjena za upotrebu u vojne svrhe;

                                       ii.

                                       da su prodaja, opskrba, prijenos ili izvoz robe i tehnologije iz stavka 1. ili pružanje s time povezane tehničke ili financijske pomoći namijenjeni za zrakoplovstvo ili svemirsku industriju; ili

                                       iii.

                                       da su prodaja, opskrba, prijenos ili izvoz robe i tehnologije iz stavka 1. ili pružanje s time povezane tehničke ili financijske pomoći namijenjeni za energetski sektor osim ako su takva prodaja, opskrba, prijevoz ili izvoz ili s time povezana tehnička ili financijska pomoć dopušteni na temelju iznimki iz članka 4. stavaka od 3. do 6.”;

                        5.

                        u članku 3.b stavak 1. zamjenjuje se sljedećim:

                           „1.   Kad je riječ o fizičkim ili pravnim osobama, subjektima ili tijelima navedenima u Prilogu IV., odstupajući od članaka 3. i 3.a ove Odluke i ne dovodeći u pitanje zahtjeve u pogledu dozvole u skladu s Uredbom (EU) 2021/821, nadležna tijela država članica mogu odobriti prodaju, opskrbu, prijenos ili izvoz robe i tehnologije s dvojnom namjenom te robe i tehnologije iz članka 3.a ove Odluke, ili pružanje s time povezane tehničke ili financijske pomoći tek nakon što su utvrdila:

                                       (a)

                                       da su takva roba ili tehnologija ili povezana tehnička ili financijska pomoć potrebne za hitno sprečavanje ili ublažavanje događaja koji bi mogao imati ozbiljan i značajan utjecaj na ljudsko zdravlje i sigurnost ili na okoliš; ili

                                       (b)

                                       da takva roba ili tehnologija ili s time povezana tehnička ili financijska pomoć proizlaze iz ugovora sklopljenih prije 26. veljače 2022. ili dodatnih ugovora potrebnih za izvršenje takvog ugovora, pod uvjetom da je odobrenje zatraženo prije 1. svibnja 2022.”;

                        6.

                        članak 4. zamjenjuje se sljedećim:

                           „Članak 4.

                              1.   Zabranjeni su izravna ili neizravna prodaja, opskrba, prijenos ili izvoz određene robe i tehnologije pogodnih za određene kategorije projekata istraživanja i projekata proizvodnje, neovisno o tome jesu li podrijetlom iz Unije, bilo kojoj fizičkoj ili pravnoj osobi, subjektu ili tijelu u Rusiji, što uključuje njezin isključivi gospodarski pojas i njezin epikontinentalni pojas, ili za upotrebu u Rusiji, što uključuje njezin isključivi gospodarski pojas i njezin epikontinentalni pojas.
                              Unija poduzima potrebne mjere radi utvrđivanja relevantnih predmeta koje treba obuhvatiti ovim stavkom.

                              2.   Zabranjeno je:

                                          (a)

                                          izravno ili neizravno pružanje tehničke pomoći, brokerskih usluga ili drugih usluga povezanih s robom i tehnologijom iz stavka 1. te s pružanjem, proizvodnjom, održavanjem i upotrebom te robe i tehnologije bilo kojoj fizičkoj ili pravnoj osobi, subjektu ili tijelu u Rusiji ili za upotrebu u Rusiji;

                                          (b)

                                          financiranje ili pružanje financijske pomoći povezane s robom i tehnologijom iz stavka 1. za svaku prodaju, opskrbu, prijenos ili izvoz te robe i tehnologije ili za pružanje povezane tehničke pomoći, brokerskih usluga ili drugih usluga, izravno ili neizravno, bilo kojoj fizičkoj ili pravnoj osobi, subjektu ili tijelu u Rusiji ili za upotrebu u Rusiji.

                              3.   Zabrane iz stavaka 1. i 2. ne primjenjuju se na prodaju, opskrbu, prijenos ili izvoz robe ili tehnologije ni na pružanje tehničke ili financijske pomoći koji su potrebni za:

                                          (a)

                                          prijevoz fosilnih goriva, posebno ugljena, nafte i prirodnog plina, iz Rusije ili kroz Rusiju u Uniju; ili

                                          (b)

                                          hitno sprečavanje ili ublažavanje događaja koji bi mogao imati ozbiljan i značajan utjecaj na ljudsko zdravlje i sigurnost ili na okoliš.

                              4.   Zabrane iz stavaka 1. i 2. ne primjenjuju se na izvršenje, do 17. rujna 2022., obveze koja proizlazi iz ugovora sklopljenog prije 16. ožujka 2022. ili dodatnih ugovora potrebnih za izvršenje takvog ugovora, pod uvjetom da je nadležno tijelo obaviješteno najmanje pet radnih dana unaprijed.

                              5.   Zabrane iz stavka 2. ne primjenjuju se na pružanje osiguranja ili reosiguranja pravnim osobama, subjektima ili tijelima osnovanima ili registriranima u skladu s pravom države članice u odnosu na njihove aktivnosti izvan energetskog sektora u Rusiji.

                              6.   Odstupajući od stavaka 1. i 2., nadležna tijela mogu odobriti, pod uvjetima koje smatraju primjerenima, prodaju, opskrbu, prijenos ili izvoz te pružanje tehničke ili financijske pomoći nakon što su utvrdila:

                                          (a)

                                          da je to potrebno za osiguravanje ključne opskrbe energijom unutar Unije; ili

                                          (b)

                                          da je to namijenjeno za isključivu uporabu od strane subjekata koji su u vlasništvu ili pod samostalnom ili zajedničkom kontrolom pravne osobe, subjekta ili tijela koji su osnovani ili registrirani u skladu s pravom države članice.

                              7.   Dotična država članica ili dotične države članice obavješćuju druge države članice i Komisiju o svakom odobrenju izdanom na temelju stavka 6. u roku od dva tjedna od izdavanja odobrenja.”;

                        7.

                        Članak 4.a zamjenjuje se sljedećim:

                           „Članak 4.a

                              1.   Zabranjeno je:

                                          (a)

                                          stjecanje novih ili povećanje postojećih udjela u bilo kojoj pravnoj osobi, subjektu ili tijelu koji su osnovani ili registrirani u skladu s pravom Rusije ili bilo koje treće zemlje i koji djeluju u energetskom sektoru u Rusiji;

                                          (b)

                                          odobravanje bilo kojeg aranžmana za odobravanje bilo kakvog novog zajma ili kredita ili osiguravanje financiranja na drugi način, uključujući vlasnički kapital, ili sudjelovanje u takvom aranžmanu, bilo kojoj pravnoj osobi, subjektu ili tijelu koji su osnovani ili registrirani u skladu s pravom Rusije ili bilo koje treće zemlje i koji djeluju u energetskom sektoru u Rusiji, ili u dokumentiranu svrhu financiranja takve pravne osobe, subjekta ili tijela;

                                          (c)

                                          osnivanje novog zajedničkog pothvata s bilo kojom pravnom osobom, subjektom ili tijelom koji su osnovani ili registrirani u skladu s pravom Rusije ili bilo koje treće zemlje i koji djeluju u energetskom sektoru u Rusiji;

                                          (d)

                                          pružanje investicijskih usluga izravno povezanih s aktivnostima iz točaka (a), (b) i (c).

                              2.   Odstupajući od stavka 1., nadležna tijela mogu odobriti, pod uvjetima koje smatraju primjerenima, svaku aktivnost iz stavka 1. nakon što su utvrdila:

                                          (a)

                                          da je ona potrebna za osiguravanje ključne opskrbe energijom unutar Unije te prijevoza fosilnih goriva, posebno ugljena, nafte i prirodnog plina, iz Rusije ili kroz Rusiju u Uniju; ili

                                          (b)

                                          da se ona odnosi isključivo na pravnu osobu, subjekt ili tijelo koji djeluju u energetskom sektoru u Rusiji, a u vlasništvu su pravne osobe, subjekta ili tijela koji su osnovani ili registrirani u skladu s pravom države članice.

                              3.   Dotična država članica ili dotične države članice obavješćuju druge države članice i Komisiju o svakom odobrenju izdanom na temelju stavka 2. u roku od dva tjedna od izdavanja odobrenja.”;

                        8.

                        u članku 4.f stavak 1. zamjenjuje se sljedećim:

                           „1.   Upravitelj mreže za mrežne funkcije za upravljanje zračnim prometom jedinstvenog europskog neba podupire Komisiju i države članice u osiguravanju provedbe članka 4.e i usklađenosti s njime. Upravitelj mreže osobito odbija sve planove leta koje dostave operatori zrakoplova i u kojima se ukazuje na namjeru obavljanja aktivnosti nad područjem Unije, a koje predstavljaju kršenje ove Uredbe, tako da pilotu nije dopušteno letjeti.”;

                        9.

                        umeću se sljedeći članci:

                           „Članak 4.i

                              1.   Zabranjuje se:

                                          (a)

                                          izravni ili neizravni uvoz proizvoda od željeza i čelika u Uniju ako su:

                                                      i.

                                                      podrijetlom iz Rusije; ili

                                                      ii.

                                                      izvezeni iz Rusije;

                                          (b)

                                          izravna ili neizravna kupnja proizvoda od željeza i čelika koji se nalaze u Rusiji ili su podrijetlom iz Rusije;

                                          (c)

                                          prijevoz proizvoda od željeza i čelika ako su podrijetlom iz Rusije ili se izvoze iz Rusije u bilo koju drugu zemlju;

                                          (d)

                                          izravno ili neizravno pružanje tehničke pomoći, brokerskih usluga, financiranja ili financijske pomoći, uključujući financijske izvedenice, te osiguranja i reosiguranja, u vezi sa zabranama utvrđenima u točkama (a), (b) i (c).

                                    Unija poduzima potrebne mjere radi utvrđivanja relevantnih predmeta koje treba obuhvatiti ovim stavkom.

                              2.   Zabrane iz stavka 1. ne primjenjuju se na izvršenje, do 17. lipnja 2022., ugovora sklopljenih prije 16. ožujka 2022. ili dodatnih ugovora potrebnih za izvršenje takvih ugovora.

                           Članak 4.j

                              1.   Zabranjuje se izravna ili neizravna prodaja, opskrba, prijenos ili izvoz luksuzne robe bilo kojoj fizičkoj ili pravnoj osobi, subjektu ili tijelu u Rusiji ili za upotrebu u Rusiji.

                              2.   Zabrana iz stavka 1. primjenjuje se na luksuznu robu ako njezina vrijednost premašuje 300 EUR po komadu.

                              3.   Zabrana iz stavka 1. ne primjenjuje se na robu koja je potrebna za službene potrebe diplomatskih ili konzularnih misija država članica ili partnerskih država u Rusiji ili međunarodnih organizacija koje uživaju imunitet u skladu s međunarodnim pravom ni na osobne predmete njihova osoblja.

                              4.   Unija poduzima potrebne mjere radi utvrđivanja relevantnih predmeta koje treba obuhvatiti ovim člankom.”;

                        10.

                        u članku 7. stavku 1. točka (a) zamjenjuje se sljedećim:

                                    „(a)

                                    pravne osobe, subjekti ili tijela navedeni u Prilogu I., Prilogu II., Prilogu III., Prilogu IV., Prilogu V., Prilogu VI., Prilogu VIII., Prilogu IX., ili Prilogu X., odnosno u članku 1. stavku 1. točki (b) ili točki (c), članku 1. stavku 2. točki (b) ili točki (c), članku 1. stavku 3. točki (c) ili točki (d), članku 1. stavku 4. točki (b) ili točki (c), članku 1.a točki (a), točki (b) ili točki (c), članku 1.aa točki (b) ili točki (c), članku 1.e ili članku 1.g;”;

                        11.

                        prilozi se mijenjaju kako je navedeno u Prilogu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 15. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 13.).

            PRILOG

               1.
               U Prilog IV. Odluci 2014/512/ZVSP umeću se sljedeći unosi:

                           „Amur Shipbuilding Factory PJSC

                           AO Center of Shipbuilding and Ship Repairing JSC

                           AO Kronshtadt

                           Avant Space LLC

                           Baikal Electronics

                           Center for Technological Competencies in Radiophtonics (Centar za tehnološku stručnost u radiofoniji)

                           Central Research and Development Institute Tsiklon (Središnji institut za istraživanja i razvoj Tziklon)

                           Crocus Nano Electronics

                           Dalzavod Ship-Repair Center (Centar za popravak brodova Dalzavod)

                           Elara

                           Electronic Computing and Information Systems

                           ELPROM

                           Engineering Center Ltd.

                           Forss Technology Ltd.

                           Integral SPB

                           JSC Element

                           JSC Pella-Mash

                           JSC Shipyard Vympel

                           Kranark LLC

                           Lev Anatolyevich Yershov (Ershov)

                           LLC Center

                           MCST Lebedev

                           Miass Machine-Building Factory (Strojo-građevna tvornica Miass)

                           Microelectronic Research and Development Center Novosibirsk (Centar za istraživanja i razvoj u mikroelektronici Novosibirsk)

                           MPI VOLNA

                           N. A. Dollezhal Order of Lenin Research and Design Institute of Power Engineering (Red Lenjina Institut za istraživanja i dizajn u elektroenergetici)

                           Nerpa Shipyard

                           NM-Tekh

                           Novorossiysk Shipyard JSC

                           NPO Electronic Systems

                           NPP Istok

                           NTC Metrotek

                           OAO GosNIIkhimanalit

                           OAO Svetlovskoye Predpriyatiye Era

                           OJSC TSRY

                           OOO Elkomtekh (Elkomtex)

                           OOO Planar

                           OOO Sertal

                           Photon Pro LLC

                           PJSC Zvezda

                           Production Association Strela

                           Radioavtomatika

                           Research Center Module (Istraživački centar Module)

                           Robin Trade Limited

                           R. Ye. Alekseyev Central Design Bureau for Hydrofoil Ships

                           Rubin Sever Design Bureau

                           Russian Space Systems

                           Rybinsk Shipyard Engineering

                           Scientific Research Institute of Applied Chemistry (Institut za znanstvena istraživanja u primijenjenoj kemiji)

                           Scientific-Research Institute of Electronics (Institut za znanstvena istraživanja u elektronici)

                           Scientific Research Institute of Hypersonic Systems (Institut za znanstvena istraživanja u hipersoničkim sustavima)

                           Scientific Research Institute NII Submikron

                           Sergey IONOV

                           Serniya Engineering

                           Severnaya Verf Shipbuilding Factory

                           Ship Maintenance Center Zvezdochka

                           State Governmental Scientific Testing Area of Aircraft Systems (GkNIPAS) (Državno i vladino područje za ispitivanje zrakoplovnih sustava)

                           State Machine Building Design Bureau Raduga Bereznya

                           State Scientific Center AO GNTs RF—FEI A.I. (Državni znanstveni centar AO GNTs RF—FEI A.I.) Leypunskiy Physico-Energy Institute

                           State Scientific Research Institute of Machine Building Bakhirev (GosNIImash) (Državni institut za istraživanje strojogradnje Bakhirev)

                           Tomsk Microwave and Photonic Integrated Circuits and Modules Collective Design Center

                           UAB Pella-Fjord

                           United Shipbuilding Corporation JSC “35th Shipyard”

                           United Shipbuilding Corporation JSC “Astrakhan Shipyard”

                           United Shipbuilding Corporation JSC “Aysberg Central Design Bureau”

                           United Shipbuilding Corporation JSC “Baltic Shipbuilding Factory”

                           United Shipbuilding Corporation JSC “Krasnoye Sormovo Plant OJSC”

                           United Shipbuilding Corporation JSC SC “Zvyozdochka”

                           United Shipbuilding Corporation “Pribaltic Shipbuilding Factory Yantar”

                           United Shipbuilding Corporation “Scientific Research Design Technological Bureau Onega”

                           United Shipbuilding Corporation “Sredne-Nevsky Shipyard”

                           Ural Scientific Research Institute for Composite Materials (Uralski institut znanstvenih istraživanja kompozitnih materijala)

                           Urals Project Design Bureau Detal

                           Vega Pilot Plant

                           Vertikal LLC

                           Vladislav Vladimirovich Fedorenko

                           VTK Ltd

                           Yaroslavl Shipbuilding Factory

                           ZAO Elmiks-VS

                           ZAO Sparta

                           ZAO Svyaz Inzhiniring”;

               2.
               sljedeće se dodaje kao Prilog X. Odluci 2014/512/ZVSP:

                     „PRILOG X.
                     POPIS TRGOVAČKIH DRUŠTAVA U DRŽAVNOM VLASNIŠTVU IZ ČLANKA 1.aa

                                 OPK OBORONPROM

                                 UNITED AIRCRAFT CORPORATION

                                 URALVAGONZAVOD

                                 ROSNEFT

                                 TRANSNEFT

                                 GAZPROM NEFT

                                 ALMAZ-ANTEY

                                 KAMAZ

                                 ROSTEC (Državna korporacija za ruske tehnologije)

                                 JSC PO SEVMASH

                                 SOVCOMFLOT

                                 UNITED SHIPBUILDING CORPORATION

               ”.


title: Odluka Vijeća (ZVSP) 2022/429 od 15. ožujka 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine

text:
                  15.3.2022

                  HR

                  Službeni list Europske unije

                  LI 87/44

         ODLUKA VIJEĆA (ZVSP) 2022/429
         od 15. ožujka 2022.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Unija je i dalje nepokolebljiva u svojoj potpori suverenitetu i teritorijalnoj cjelovitosti Ukrajine.

                     (3)

                     Predsjednik Ruske Federacije 24. veljače 2022. najavio je vojnu operaciju u Ukrajini te su ruske oružane snage započele napad na Ukrajinu. Taj napad je očito kršenje teritorijalne cjelovitosti, suvereniteta i neovisnosti Ukrajine.

                     (4)

                     U svojim zaključcima od 24. veljače 2022. Europsko vijeće najoštrije je osudilo ničim izazvanu i neopravdanu vojnu agresiju Ruske Federacije na Ukrajinu. Svojim nezakonitim vojnim djelovanjem Rusija teško krši međunarodno pravo i načela Povelje Ujedinjenih naroda te ugrožava europsku i globalnu sigurnost i stabilnost. Europsko vijeće, u bliskoj suradnji s partnerima i saveznicima Unije, postiglo je dogovor o daljnjim mjerama ograničavanja koje će imati goleme i ozbiljne posljedice za Rusiju zbog njezinih djelovanja.

                     (5)

                     Vijeće je 25. veljače 2022. donijelo Odluku (ZVSP) 2022/329 (2) kojom su izmijenjeni kriteriji za uvrštavanje na popis kako bi se uključile osobe i subjekti koji podupiru Vladu Ruske Federacije i imaju koristi od nje, osobe i subjekti koji osiguravaju znatan izvor prihoda Vladi Ruske Federacije, te fizičke ili pravne osobe povezane s osobama ili subjektima uvrštenima na popis.

                     (6)

                     S obzirom na ozbiljnost situacije Vijeće smatra da bi 15 osoba i devet subjekata trebalo dodati na popis osoba, subjekata i tijela na koje se primjenjuju mjere ograničavanja iz Priloga Odluci 2014/145/ZVSP.

                     (7)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Prilog Odluci 2014/145/ZVSP mijenja se u skladu s Prilogom ovoj Odluci.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 15. ožujka 2022.

                  Za Vijeće

                  Predsjednik

               J.-Y. LE DRIAN

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine (SL L 78, 17.3.2014., str. 16.).

            (2)  Odluka Vijeća (ZVSP) 2022/329 od 25. veljače 2022. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenost i neovisnost Ukrajine (SL L 50, 25.2.2022., str. 1.).

            PRILOG
            Sljedeće osobe i subjekti dodaju se na popis osoba, subjekata i tijela naveden u Prilogu Odluci 2014/145/ZVSP:

               Osobe

                           Ime

                           Identifikacijski podaci

                           Obrazloženje

                           Datum uvrštenja

                           „879.

                           Roman Arkadyevich ABRAMOVICH (ruski: Роман Аркадьевич Абрамович)

                           Oligarh blizak Vladimiru Putinu. Većinski dioničar društva Evraz. Bivši guverner Čukotke.
                           Datum rođenja: 24.10.1966.
                           Mjesto rođenja: Saratov, Ruska Federacija
                           Državljanstvo: rusko
                           Spol: muški
                           Povezani pojedinci: Vladimir Putin
                           Povezani subjekti: Chelsea F.C., Evraz Group SA, LLC Evraz Holding, Millhouse Capital.

                           Roman Abramovich ruski je oligarh s dugim i bliskim vezama s Vladimirom Putinom. Ima povlašteni pristup predsjedniku i održava vrlo dobre odnose s njim. Ta mu je veza s ruskim vođom pomogla da zadrži svoje veliko bogatstvo. Najveći je dioničar metalurške grupe Evraz, jednog od najvećih ruskih poreznih obveznika.
                           Stoga ostvaruje koristi od ruskih donositelja odluka koji su odgovorni za pripojenje Krima ili destabilizaciju Ukrajine. Ujedno je jedan od vodećih ruskih poslovnih ljudi uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           880.

                           German Borisovich KHAN (ruski: Герман Борисович Хан)

                           Oligarh blizak Vladimiru Putinu. Jedan od glavnih dioničara društva Alfa Group.
                           Datum rođenja: 24.10.1961.
                           Mjesto rođenja: Kijiv, Ukrajina
                           Državljanstvo: rusko
                           Spol: muški
                           Povezani pojedinci: Vladimir Putin, Mikhail Fridman, Petr Aven, Alexey Kuzmichev
                           Povezani subjekti: Alfa Group, Alfa Bank

                           German Khan najveći je dioničar konglomerata Alfa Group, koji uključuje društvo Alfa Bank, jednog od najvećih ruskih poreznih obveznika. Smatra se jednom od najutjecajnijih osoba u Rusiji. Kao i drugi vlasnici društva Alfa Bank (Mikhail Fridman i Petr Aven), održava bliske veze s Vladimirom Putinom kojemu nastavlja pružati i od kojeg nastavlja primati znatne povlastice. Vlasnici konglomerata Alfa Group ostvaruju poslovne i pravne koristi od tog odnosa. Najstarija kći Vladimira Putina, Marija, vodila je dobrotvorni projekt Alfa-Endo, koji je financiralo društvo Alfa Bank. Vladimir Putin nagradio je odanost društva Alfa Group ruskim vlastima time što je planovima stranih ulaganja tog društva pružio političku potporu.
                           Stoga aktivno pruža materijalnu ili financijsku potporu ruskim donositeljima odluka i ima koristi od ruskih donositelja odluka koji su odgovorni za pripojenje Krima ili destabilizaciju Ukrajine. Ujedno je jedan od vodećih ruskih poslovnih ljudi uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           881.

                           Viktor Filippovich RASHNIKOV (ruski: Виктор Филиппович Рашников)

                           Oligarh. Vlasnik, predsjednik upravnog odbora i predsjednik Odbora za strateško planiranje društva Magnitogorsk Iron & Steel Works (MMK).
                           Datum rođenja: 3.10.1948.
                           Mjesto rođenja: Magnitogorsk, Ruska Federacija
                           Državljanstvo: rusko
                           Spol: muški
                           Povezani subjekti: Magnitogorsk Iron & Steel Works (MMK)

                           Viktor Rashnikov vodeći je ruski oligarh te vlasnik i predsjednik upravnog odbora društva Magnitogorsk Iron & Steel Works (MMK). MMK je jedan od najvećih ruskih poreznih obveznika. Porezno opterećenje poduzeća u posljednje se vrijeme povećalo, što je dovelo do osjetno većih prihoda za ruski državni proračun.
                           Stoga je jedan od vodećih ruskih poslovnih ljudi uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           882.

                           Alexey Viktorovich KUZMICHEV (ruski: Алексей Викторович Кузьмичёв)

                           Oligarh blizak Vladimiru Putinu. Jedan od glavnih dioničara društva Alfa Group.
                           Datum rođenja: 15.10.1962.
                           Mjesto rođenja: Kirov, Ruska Federacija
                           Državljanstvo: rusko
                           Spol: muški
                           Povezani pojedinci: Vladimir Putin, Mikhail Fridman, Petr Aven, German Khan
                           Povezani subjekti: Alfa Group, Alfa Bank

                           Alexey Kuzmichev najveći je dioničar konglomerata Alfa Group, koji uključuje društvo Alfa Bank, jednog od najvećih ruskih poreznih obveznika. Smatra se jednom od najutjecajnijih osoba u Rusiji. Dobro je povezan s ruskim predsjednikom. Najstarija kći Vladimira Putina, Marija, vodila je dobrotvorni projekt Alfa-Endo, koji je financiralo društvo Alfa Bank. Vladimir Putin nagradio je odanost društva Alfa Group ruskim vlastima time što je planovima stranih ulaganja tog društva pružio političku potporu.
                           Stoga aktivno pruža materijalnu ili financijsku potporu ruskim donositeljima odluka i ima koristi od ruskih donositelja odluka koji su odgovorni za pripojenje Krima ili destabilizaciju Ukrajine. Ujedno je jedan od vodećih ruskih poslovnih ljudi uključenih u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           883.

                           Alexander Alexandrovich MIKHEEV (ruski: Александр Александрович Михеев)

                           Glavni izvršni direktor društva JSC Rosoboronexport
                           Datum rođenja: 18.11.1961.
                           Mjesto rođenja: Moskva, Ruska Federacija
                           Državljanstvo: rusko
                           Spol: muški
                           Povezani pojedinci: Sergey Chemezov
                           Povezani subjekti: Rosoboronexport, Rostec, Savezna služba za vojno-tehničku suradnju

                           Alexander Mikheev glavni je izvršni direktor društva Rosoboronexport, jedinog ruskog službenog državnog posrednika za izvoz i uvoz vojnih proizvoda i proizvoda, tehnologija i usluga dvojne namjene. Rosoboronexport je društvo kći društva Rostec, društva u državnom vlasništvu koje nadzire istraživanje i razvoj vojnih tehnologija te posjeduje nekoliko proizvodnih postrojenja koja imaju ključnu ulogu u uvođenju tih tehnologija u rad na bojištu. Prodaja oružja važan je izvor prihoda za rusku vladu. Upotrebljava se i za promicanje gospodarskih i strateških ciljeva Rusije. Od 2000. do 2020. Rosoboronexport stranim je kupcima prodao oružje u vrijednosti od 180 milijardi USD.
                           Stoga je vodeći poslovni čovjek uključen u gospodarske sektore koji osiguravaju znatan izvor prihoda Vladi Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           884.

                           Alexander Nikolayevich SHOKHIN (ruski: Александр Николаевич ШОХИН)

                           Predsjednik Ruskog saveza industrijalaca i poduzetnika
                           Zamjenik predsjednika upravnog odbora društva Mechel PAO
                           Član predsjedništva Vrhovnog vijeća političke stranke „Ujedinjena Rusija”
                           Datum rođenja: 25.12.1951.
                           Mjesto rođenja: Savinskoye, okrug Kirilovski, Ruska Federacija
                           Državljanstvo: rusko
                           Spol: muški

                           Alexander Nikolayevich Shokhin predsjednik je Ruskog saveza industrijalaca i poduzetnika, lobija koji promiče interese poslovanja u Rusiji. Ujedno je i zamjenik predsjednika upravnog odbora društva Mechel PAO, jednog od vodećih ruskih rudarskih i metalurških poduzeća, koje je izvor prihoda za Vladu Ruske Federacije.
                           Nakon ruskog pripojenja Krima Shokhin je javno izrazio potrebu za snažnijim usmjeravanjem ruskih ulaganja na Krim kako bi se premostila moguća gospodarska blokada Zapada. Shokhin je 24. veljače 2022. sudjelovao na sastanku oligarha u Kremlju s Vladimirom Putinom kako bi raspravljali o učinku događaja nakon sankcija Zapada. Činjenica da je bio pozvan na taj sastanak pokazuje da je on član unutarnjeg kruga oligarha bliskih Vladimiru Putinu te da podupire ili provodi djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine kao i stabilnost i sigurnost u Ukrajini.

                           15.3.2022.

                           Ujedno pokazuje da je jedan od vodećih poslovnih ljudi uključenih u gospodarske sektore koji osiguravaju znatan izvor prihoda Vladi Rusije, koja je odgovorna za pripojenje Krima i destabilizaciju Ukrajine.

                           885.

                           Andrey Valerievich RYUMIN (ruski: Андрей Валерьевич Рюмин)

                           Izvršni direktor društva Rosseti PJSC (do kolovoza 2014. poznatog kao Russian Grids), predsjednik upravnog odbora
                           Datum rođenja: 12.6.1980.
                           Državljanstvo: rusko
                           Spol: muški

                           Andrey Ryumin izvršni je direktor društva Rosseti PJSC, društva pod kontrolom ruske države, koje je operator energetskih mreža i koje pruža usluge tehnološkog povezivanja te usluge prijenosa i distribucije električne energije u Rusiji.
                           Rosseti PJSC je izgradio podstanicu „Luka”, koja napaja željeznička vučna vozila na Krimskom mostu i opskrbljuje terminal za suhi teret u morskoj luci Tamanj, te autoceste, posebno autocestu M25 Novorosijsk-Kerčka vrata.

                           15.3.2022.

                           Ryumin je 24. veljače 2022. sudjelovao na sastanku oligarha u Kremlju s Vladimirom Putinom kako bi raspravljali o učinku događaja nakon sankcija Zapada. Činjenica da je bio pozvan na taj sastanak pokazuje da je on član unutarnjeg kruga oligarha bliskih Vladimiru Putinu te da podupire ili provodi djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine kao i stabilnost i sigurnost u Ukrajini.

                           Ujedno pokazuje da je jedan od vodećih poslovnih ljudi uključenih u gospodarski sektor koji osigurava znatan izvor prihoda Vladi Ruske Federacije koja je odgovorna za pripojenje Krima i destabilizaciju Ukrajine.

                           886.

                           Armen Sumbatovich GASPARYAN (ruski: Армен Сумбатович ГAСПАРЯН)

                           Publicist, propagandist, član odbora medijske kuće „Russia Today”
                           Datum rođenja: 4.7.1975.
                           Mjesto rođenja: Moskva, Ruska Federacija
                           Državljanstvo: rusko

                           Armen Gasparyan vodi vlastitu emisiju „Nablyudenye” za rusku medijsku kuću Sputnik i radijsku emisiju na stanici „Vesti FM”. Također objavljuje knjige i audioknjige te gostuje kao stručnjak u radijskoj emisiji „Polnyi kontakt” („Puni kontakt”) drugog propagandista Vladimira Solovyova.
                           Gasparian dosljedno širi narative u skladu s propagandom Kremlja. Služi se logičkim pogreškama kako bi objasnio međunarodna pitanja, osporava ukrajinski suverenitet nad Krimom i brani postupke Rusije u Kerčkim vratima nakon zarobljavanja ukrajinskog broda.

                           15.3.2022.

                           Spol: muški

                           I dalje objavljuje prorusku propagandu povezanu s ruskom invazijom na Ukrajinu i aktivno osporava suverenitet Ukrajine.
                           Stoga aktivno podupire djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                           887.

                           Artyom/ Artem Grigoryevich SHEYNIN (ruski: Артём Григорьевич ШЕЙНИН)

                           Ruski propagandist i voditelj talk showa „Vremya Pokazhet” („Vrijeme će pokazati”) na televizijskom kanalu Channel One (ruski: Первый канал) pod državnom kontrolom
                           Datum rođenja: 26.1.1966.
                           Mjesto rođenja: Moskva, Ruska Federacija
                           Spol: muški
                           Državljanstvo: rusko

                           Artyom Sheynin ruski je propagandist i voditelj talk showa „Vremya Pokazhet” („Vrijeme će pokazati”) na televizijskom kanalu Channel One pod državnom kontrolom. Dao je izjave u potporu nezakonitom pripojenju Krima i priznavanju neovisnosti takozvanih Narodnih Republika Donjecka i Luganska. U svojim emisijama uživo Shenyin promiče etničku mržnju između Ukrajinaca i Rusa, osporava suverenitet i teritorijalnu cjelovitost Ukrajine te iznosi klevete protiv Putinovih protivnika u Rusiji.
                           Kad je govorio o 24. veljače 2022., danu sveobuhvatne neopravdane ruske vojne agresije na Ukrajinu, Shenyin je izjavio da je ruska operacija u Ukrajini bila neizbježna i da je njezina svrha bila prisiliti ukrajinske vlasti na održavanje mira.
                           Stoga aktivno podupire djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                           15.3.2022.

                           888.

                           Dmitry Yevgenevich KULIKOV (ruski:Дмитрий Евгеньевич КУЛИКОВ)

                           Stručnjak u Odboru državne Dume Ruske Federacije za pitanja Zajednice nezavisnih država (ZND) i odnose sa sunarodnjacima.
                           Filmski producent, televizijski i radijski voditelj.
                           Član Javnog vijeća u okviru Ministarstva obrane Ruske Federacije
                           Datum rođenja: 18.11.1967.
                           Mjesto rođenja: Shakhtyorsk, regija Donbas, Ukrajina
                           Državljanstvo: rusko
                           Spol: muški

                           Dmitry Kulikov širi prorusku propagadu. Davao je javne izjave na televizijskim kanalima u državnom vlasništvu koje su usklađene s narativom Kremlja o stanju u regiji Donbasu. Također je opravdavao djelovanja ruskih vlasti kojima se ugrožava cjelovitost i teritorijalni suverenitet Ukrajine, kao što su suspenzija provedbe Sporazuma iz Minska ili odluka o priznavanju „neovisnih republika Donbasa i Luganska”.
                           Stoga aktivno podupire djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini.

                           15.3.2022.

                           889.

                           Konstantin Lvovich ERNST (ruski: Константин Львович ЭРНСТ)

                           Glavni izvršni direktor Prvog programa (ruski: Первый канал) Rusija
                           Datum rođenja: 06.02.1961.
                           Mjesto rođenja: Moskva, Ruska Federacija
                           Državljanstvo: rusko
                           Spol: muški

                           Konstantin Ernst glavni je izvršni direktor Prvog programa Rusija – jednog od navećih ruskih medijskih društva, koje ruske vlasti već godinama upotrebljavaju u propagandne svrhe. Na tom je položaju odgovoran za organizaciju i širenje protuukrajinske propagande ruskih vlasti.
                           Također je dobio najviša državna odličja, uključujući Red za usluge domovini, Red prijateljstva, zahvalnice i nagrade od vlade i Predsjednika Ruske Federacije, kao i medalju „Sudioniku vojne operacije u Siriji”.
                           Stoga aktivno podupire djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine, kao i stabilnost i sigurnost u Ukrajini. Ujedno je jedna od vodećih poslovnih osoba uključenih u gospodarske sektore koji osiguravaju znatan izvor prihoda Vladi Rusije, koja je odgovorna za pripojenje Krima i destabilizaciju Ukrajine.

                           15.3.2022.

                           890.

                           Marina Vladimirovna SECHINA (ruski:Марина Владимировна СЕЧИНА)

                           Vlasnica društva LLC „Stankoflot”
                           Datum rođenja: 1962.
                           Državljanstvo: rusko
                           Spol: ženski

                           Marina Sechina bivša je supruga Igora Sechina, glavnog izvršnog direktora poduzeća Rosneft. Služila se svojim vezama s raznim akterima u ruskoj vladi i ruskim poslovnim strukturama, među ostalim i sa svojim bivšim suprugom, za osobnu korist.
                           Poduzeća u vlasništvu Marine Sechin sudjelovala su u pripremama Zimskih olimpijskih igara 2014. u Sočiju. Vlasnica je društva LLC „Stankoflot”, koje dobiva ugovore bez natječaja s Državnom korporacijom za pomoć razvoju, proizvodnji i izvozu industrijskog proizvoda napredne tehnologije (Rostec). Osim toga, ona je voditeljica društva FTSSR CJSC i vlasnica udjela u društvu RK-Telekom.
                           Stoga ostvaruje koristi od ruskih donositelja odluka odgovornih za pripojenje Krima ili destabilizaciju Ukrajine te ostvaruje koristi od Vlade Ruske Federacije, koja je odgovorna za pripojenje Krima i destabilizaciju Ukrajine.

                           15.3.2022.

                           891.

                           Suleyman Abusaidovich KERIMOV (ruski: Сулейман Абусаидович КЕРИМОВ)

                           Vlasnik financijske i industrijske grupe Nafta Moskva
                           Član Vijeća Federacije iz Republike Dagestana.
                           Datum rođenja: 12.03.1966.
                           Mjesto rođenja: Derbent, Dagestan, Ruska Federacija
                           Državljanstvo: rusko
                           Spol: muški

                           Suleyman Kerimov vlasnik je financijske i industrijske grupe Nafta Moskva. Neto vrijednost Kerimova i njegove obitelji procjenjuje se na 9,8 milijardi USD. Dobio je velike svote novaca od Sergeja Roldugina, čuvara bogatstva Vladimira Putina.
                           Kerimov je 24. veljače 2022. prisustvovao sastanku oligarha u Kremlju s Vladimirom Putinom na kojem se raspravljalo o učinku djelovanja nakon sankcija Zapada. Činjenica da je bio pozvan na taj sastanak pokazuje da je on član unutarnjeg kruga oligarha bliskih Vladimiru Putinu te da podupire ili provodi djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine kao i stabilnost i sigurnost u Ukrajini.

                           15.3.2022.

                           On je stoga vodeći poslovni čovjek uključen u gospodarske sektore koji osiguravaju znatan izvor prihoda Vladi Ruske Federacije odgovornoj za pripojenje Krima i destabilizaciju Ukrajine.

                           892.

                           Tigran Oganesovich KHUDAVERDYAN (ruski:Тигран Оганесович ХУДАВЕРДЯН)

                           Izvršni direktor i zamjenik glavnog izvršnog direktora poduzeća Yandex NV
                           Datum rođenja: 28.12.1981.
                           Mjesto rođenja: Erevan, Armenija
                           Državljanstvo: armensko
                           Spol: muški

                           Tigran Khudaverdyan izvršni je direktor Yandexa – jednog od vodećih tehnoloških društava u Rusiji koje je specijalizirano za inteligentne proizvode i usluge koje pokreće strojno učenje. Bivši šef vijesti Yandexa optužio je društvo da je "ključni element u sakrivanju informacija" od Rusa o ratu u Ukrajini. Štoviše, društvo je ruske korisnike koji traže vijesti o Ukrajini na njegovoj tražilici upozoravalo na nepouzdanost informacija na internetu, nakon što je ruska vlada zaprijetila medijima vezano za ono što objavljuju.

                           15.3.2022.

                           Khudaveryan je 24. veljače 2022. prisustvovao sastanku oligarha u Kremlju s Vladimirom Putinom na kojem se raspravljalo o učinku djelovanja nakon sankcija Zapada. Činjenica da je bio pozvan na taj sastanak pokazuje da je on član unutarnjeg kruga oligarha bliskih Vladimiru Putinu te da podupire ili provodi djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine kao i stabilnost i sigurnost u Ukrajini. Nadalje, jedan je od vodećih poslovnih ljudi uključenih u gospodarske sektore koji osiguravaju znatan izvor prihoda Vladi Rusije koja je odgovorna za pripojenje Krima i destabilizaciju Ukrajine.

                           893.

                           Vladimir Valerievich RASHEVSKY / Vladimir Valeryevich RASHEVSKIY
                           (ruski: Владимир Валерьевич РАШЕВСКИЙ)

                           Glavni izvršni direktor i direktor u društvu EuroChem Group AG
                           Datum rođenja: 29.09.1973.
                           Mjesto rođenja: Moskva, Ruska Federacija
                           Državljanstvo: rusko
                           Spol: muški

                           Vladimir Rashevsky je glavni izvršni direktor i direktor u društvu EuroChem Group AG, jednom od najvećih svjetskih proizvođača mineralnih gnojiva. Prije toga, u razdoblju od 2004. do 2020. bio je glavni izvršni direktor društva za proizvodnju ugljena JSC SUEK. Riječ je o velikim ruskim društvima, u suvlasništvu ruskog milijardera Andreja Melničenka, koja ostvaruju i osiguravaju znatne prihode za rusku vladu. Ona također surađuju s ruskim vlastima, uključujući Vladimira Putina. Društva u grupi Eurochem isporučivala su amonijev nitrat okupiranim područjima Donbasa. SUEK je potpisao ugovore s krimskim sanatorijima za zdravstvenu zaštitu zaposlenika.
                           On stoga pruža materijalnu ili financijsku potporu Vladi Ruske Federacije koja je odgovorna za pripojenje Krima i destabilizaciju Ukrajine, ili ima koristi od nje.
                           Rashevsky je 24. veljače 2022. prisustvovao sastanku oligarha u Kremlju s Vladimirom Putinom na kojem se raspravljalo o učinku djelovanja nakon sankcija Zapada. Činjenica da je bio pozvan na taj sastanak pokazuje da je on član unutarnjeg kruga oligarha bliskih Vladimiru Putinu te da podupire ili provodi djelovanja ili politike kojima se podrivaju ili ugrožavaju teritorijalna cjelovitost, suverenitet i neovisnost Ukrajine kao i stabilnost i sigurnost u Ukrajini.

                           15.3.2022.

               Subjekti

                           Ime

                           Identifikacijski podaci

                           Obrazloženje

                           Datum uvrštenja

                           57.

                           ROSNEFT AERO (RN AERO) (ruski: Роснефть-Аэро / РН-Аэро)

                           Adresa: 15, Malaya Kaluzhskaya Str., Moskva, 119071, Ruska Federacija
                           Telefon: +7 (499) 517-76-56; +7 (499) 517-76-55 (fax)
                           Internetske stranice: https://www.rosneft-aero.ru/en/
                           E-pošta: info@rn-aero.rosneft.ru

                           Rosneft Aero isporučuje mlazno gorivo u zračnu luku Simferopolj koja osigurava zračnu vezu između područja nezakonito pripojenih Krima i Sevastopolja i Rusije. Stoga doprinosi konsolidaciji pripojenja Krimskog poluotoka Ruskoj Federaciji.
                           Rosneft Aero stoga pruža materijalnu ili financijsku potporu djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           58.

                           JSC ROSOBORONEXPORT (ruski: AO Рособоронэкспорт)

                           Adresa: 27 Stromynka Str., Moskva, 107076, Ruska Federacija
                           Telefon: +7 (495) 739 60 17 / +7 (495) 534 61 40
                           Internetske stranice: http://roe.ru/eng/
                           E-pošta: roe@roe.ru

                           Rosoboronexport jedini je ruski službeni državni posrednik za izvoz i uvoz vojnih proizvoda te proizvoda, tehnologija i usluga s dvojnom namjenom. Rosoboronexport je društvo kći društva Rostec, društva u državnom vlasništvu koje nadzire istraživanje i razvoj vojnih tehnologija te posjeduje nekoliko proizvodnih postrojenja koja imaju ključnu ulogu u uvođenju tih tehnologija u rad na bojištu. Prodaja oružja važan je izvor čvrste valute za rusku vladu. Upotrebljava se i za promicanje gospodarskih i strateških ciljeva Rusije. Od 2000. do 2020. Rosoboronexport stranim je kupcima prodao oružje u vrijednosti od 180 milijardi USD.
                           Rosoboronexport stoga je uključen u gospodarske sektore koji osiguravaju znatan izvor prihoda Vladi Ruske Federacije koja je odgovorna za pripojenje Krima i destabilizaciju Ukrajine.

                           15.3.2022.

                           59.

                           JSC NPO High Precision Systems (ruski: АО НПО Высокоточные комплексы)

                           Adresa: 7 Kievskaya Str., Moskva, 121059, Ruska Federacija
                           Telefon: +7 (495) 981-92-77 telefaks: +7 (495) 981-92-78
                           E-pošta: npovk@npovk.ru
                           Internetske stranice: https://www.npovk.ru

                           High Precision Systems rusko je poduzeće koje razvija i proizvodi oružje. Predvodnik je u inženjerstvu i proizvodnji sustava taktičkih balističkih projektila u Rusiji. High Precision Systems društvo je kći Rosteca.
                           Ruske oružane snage upotrebljavale su tijekom nezakonite ruske invazije na Ukrajinu 2022. oružje koje je proizvelo poduzeće High Precision Systems. Poduzeće High Precision Systems stoga je odgovorno za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           60.

                           JSC Kurganmashzavod (ruski: ПАО Курганмашзавод)

                           Adresa:, 17 1J Mashinostroitely Ave., 640021, Kurgan, , Ruska Federacija
                           Telefon: +7 (3522) 23-20-83,+7 (3522) 47-19-99; Telefaks: +7 (3522) 23-20-71, +7 (3522) 23-20-82
                           E-pošta: kmz@kmz.ru
                           Internetske stranice: https://www.kurganmash.ru

                           Kurganmashzavod veliko je rusko društvo vojno-industrijskog kompleksa. Rusija je tijekom nezakonite invazije na Ukrajinu 2022. upotrebljavala pješadijsko bojno vozilo BMP-3 koje je Kurganmashzavod isporučio ruskim oružanim snagama.
                           Kurganmashzavod stoga je odgovoran za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           61.

                           JSC Russian Helicopters (ruski: AO Вертолеты России)

                           Adresa: 1 Bolshaya Pionerskaya Str., 115054, Moskva, Ruska Federacija
                           Telefon: +7 (495) 981-63-67
                           Internetske stranice: http://www.russianhelicopters.aero
                           E-pošta: info@rhc.aero

                           Russian Helicopters veliko su rusko društvo za proizvodnju helikoptera. Rusija je tijekom nezakonite invazije na Ukrajinu 2022. upotrebljavala vojne helikoptere Ka-52 „Alligator” koje je proizvelo društvo Russian Helicopters.
                           Društvo Russian Helicopters stoga je odgovorno za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           62.

                           PJSC United Aircraft Corporation (ruski: ПАО Объединённая авиастроительная корпорация)

                           Adresa: 1 Bolshaya. Pionerskaya Str., 115054, Moskva, Ruska Federacija
                           Telefon: +7 (495) 926-1420
                           Internetske stranice: https://www.uacrussia.ru/
                           E-pošta: office@uacrussia.ru

                           United Aircraft Corporation ruski je proizvođač civilnih i vojnih zrakoplova. Zajedno sa svojim povezanim društvima kontrolira 100 % ruske vojne proizvodnje zrakoplova.
                           Rusija je tijekom nezakonite invazije na Ukrajinu 2022. upotrebljavala borbene zrakoplove koje je proizvelo društvo United Aircraft Corporation.
                           Društvo United Aircraft Corporation stoga je odgovorno za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           63.

                           JSC United Shipbuilding Corporation (ruski: АО Объединённая Судостроительная Корпорация)

                           Adresa: 11 Bolshaya Tatarskaya Str., Moskva 115184, Ruska Federacija
                           Telefon: +7 495 617 33 00
                           Internetske stranice: https://www.aoosk.ru
                           E-pošta: info@aoosk.ru

                           Društvo United Shipbuilding Corporation ruski je brodograđevni konglomerat u državnom vlasništvu i glavni isporučitelj ratnih bordova ruskoj mornarici. U vlasništvu tog društva više je brodogradilišta i projektnih ureda.
                           Veliki desantni brod “Pyotr Morgunov” (projekt 11711), koji je izgradilo društvo United Shipbuilding Corporation, sudjelovao je u nezakonitoj ruskoj invaziji na Ukrajinu 2022. U ruskoj agresiji na Ukrajinu sudjelovao je i patrolni brod Crnomorske flote nazvan “Vasily Bykov” (projekt 22160), koji je osmislilo društvo United Shipbuilding Corporation.
                           Nadalje, projektni ured „Almaz”, u vlasništvu društva United Shipbuilding Corporation, razvio je korvete (projekt 22800), od kojih su neke izgrađene u brodogradilištima koja se nalaze na području nezakonito pripojenih Krima i Sevastopolja, što je doprinijelo militarizaciji Krimskog poluotoka.
                           Društvo JSC United Shipbuilding Corporation stoga je odgovorno za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           64.

                           JSC Research and Production Corporation URALVAGONZAVOD (ruski: АО “Научно-производственная корпорация УралВагонЗавод”)

                           Adresa: 28 Vostochnoe shosse., 622007, Nizhny Tagil, regija Sverdlovsk, Ruska Federacija
                           Telefon: +7 3435 34 5000; +7 3435 33 47 12
                           E-pošta: web@uvz.ru
                           Internetske stranice: http://uralvagonzavod.ru

                           Uralvagonzavod veliko je rusko društvo za proizvodnju strojeva. Jedini je proizvođač vojnih tenkova u Rusiji.
                           Rusija je tijekom nezakonite invazije na Ukrajinu 2022. upotrebljavala tenkove T-72B3 koje je Uralvagonzavod isporučio ruskim oružanim snagama. Uralvagonzavod stoga je odgovoran za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.

                           65.

                           JSC Zelenodolsk Shipyard [A.M. Gorky Zelenodolsk Plant] (ruski: АО “Зеленодольский завод имени А. М. Горького”)

                           Adresa: 5, Zavodskaya Str., 422546 Zelenodolsk, Republika Tatarstan, Ruska Federacija
                           Telefon:+7 (84371) 5-76-10, Telefaks: +7 (84371) 5-78-00
                           Internetske stranice: https://www.zdship.ru
                           E-pošta: nfo@zdship.ru

                           Brodogradilište Zelenodolsk jedno je od najvećih brodograđevnih poduzeća u Rusiji. Izgradilo je patrolni brod Crnomorske flote nazvan “Vasily Bykov” koji je sudjelovao u nezakonitoj ruskoj invaziji na Ukrajinu 2022. Brod “Vasily Bykov”24 veljače 2022. napao je ukrajinske vojnike koji su branili Zmijski otok.
                           Brodogradilište Zelenodolsk stoga je odgovorno za pružanje materijalne ili financijske potpore djelovanjima kojima se podrivaju ili ugrožavaju teritorijalna cjelovitost, suverenitet i neovisnost Ukrajine.

                           15.3.2022.”


title: Odluka (EU) 2022/435 Europske središnje banke od 8. ožujka 2022. o izmjeni Odluke 2010/275/EU o upravljanju udruženim bilateralnim kreditima u korist Helenske Republike (ESB/2022/9)

text:
                  16.3.2022

                  HR

                  Službeni list Europske unije

                  L 88/196

         ODLUKA (EU) 2022/435 EUROPSKE SREDIŠNJE BANKE
         od 8. ožujka 2022.
         o izmjeni Odluke 2010/275/EU o upravljanju udruženim bilateralnim kreditima u korist Helenske Republike (ESB/2022/9)
         IZVRŠNI ODBOR EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 132.,
         uzimajući u obzir Statut Europskog sustava središnjih banaka i Europske središnje banke, a posebno njegov članak 17. i članak 21.,
         budući da:

                     (1)

                     Remuneracija depozita koji se drže kod Europske središnje banke (ESB) kako je propisano Odlukom 2010/275/EU Europske središnje banke (ESB/2010/4) (1) trebala bi biti usklađena s remuneracijom državnih depozita u skladu sa Smjernicom (EU) 2019/671 europske središnje banke (ESB/2019/7) (2) kako bi se osigurala usklađenost u remuneraciji usporedivih depozita u Eurosustavu.

                     (2)

                     Odluku 2010/275/EU (ESB/2010/4) trebalo bi stoga na odgovarajući način izmijeniti,

               DONIO JE OVU ODLUKU:

            Članak 1.
            Izmjena
            Članak 5. Odluke 2010/275/EU (ESB/2010/4) zamjenjuje se sljedećim:

                  „Članak 5.
                  Remuneracija
                  Računi koji se drže kod ESB-a u ime zajmodavaca remuneriraju se kako slijedi:

                              (a)

                              ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan nula ili viša (pozitivna), po nula posto ili po eurskoj kratkoročnoj kamatnoj stopi (€STR), ovisno o tome koja je niža;

                              (b)

                              ako je kamatna stopa na stalno raspoloživu mogućnost deponiranja kod središnje banke na odgovarajući kalendarski dan niža od nule (negativna), po kamatnoj stopi na stalno raspoloživu mogućnost deponiranja kod središnje banke ili po eurskoj kratkoročnoj kamatnoj stopi (€STR), ovisno o tome koja je niža.”.

            Članak 2.
            Stupanje na snagu
            Ova Odluka stupa na snagu petog dana od dana objave u Službenom listu Europske unije.
            Primjenjuje se od 4. travnja 2022.

            Sastavljeno u Frankfurtu na Majni 8. ožujka 2022.

                  Predsjednica ESB-a

               Christine LAGARDE

            (1)  Odluka 2010/275/EU Europske središnje banke od 10. svibnja 2010. o upravljanju udruženim bilateralnim kreditima u korist Helenske Republike i o izmjeni Odluke ESB/2007/7 (ESB/2010/4) (SL L 119, 13.5.2010., str. 24.).

            (2)  Smjernica (EU) 2019/671 Europske središnje banke od 9. travnja 2019. o domaćim operacijama upravljanja imovinom i obvezama od strane nacionalnih središnjih banaka (ESB/2019/7) (SL L 113, 29.4.2019., str. 11.).


Odluka Komisije od 28/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10153 - ORANGE / TELEKOM ROMANIA COMMUNICATIONS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10499 - STATE STREET / BBH (INVESTOR SERVICES BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 24/02/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10589 - ADT / FORD NEXT / SNTNL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 07/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10447 - NN / METLIFE GREECE / METLIFE POLAND) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/12/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10456 - SKY / VIACOMCBS / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 14/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10614 - PAI PARTNERS / UVESCO) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10606 - MUBADALA / NATIONALE-NEDERLANDEN / HEALTHCARE ACTIVOS MANAGEMENT / HEALTHCARE ACTIVOS YIELD SOCIMI / HEALTHCARE ACTIVOS INVESTMENT / SEQUÊNCIALTERNATIVA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10625 - CARLYLE GROUP / MACQUARIE GROUP / HYCC) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/03/2022 u kojoj se određuje koncentracija kompatibilna sa zajedničkim tržištem (Predmet br. COMP/M.10600 - EDFI / MUBADALA / EMERGE JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2022/438 od 14. ožujka 2022. o stajalištu koje treba zauzeti u ime Europske unije u okviru Upravnog vijeća Međunarodnog centra za rješavanje ulagačkih sporova (ICSID)

text:
                  17.3.2022

                  HR

                  Službeni list Europske unije

                  L 89/8

         ODLUKA VIJEĆA (EU) 2022/438
         od 14. ožujka 2022.
         o stajalištu koje treba zauzeti u ime Europske unije u okviru Upravnog vijeća Međunarodnog centra za rješavanje ulagačkih sporova (ICSID)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Upravno vijeće Međunarodnog centra za rješavanje ulagačkih sporova (ICSID) glasovat će pismenim postupkom o paketu predloženih izmjena ICSID-ovih pravila. Pismeni postupak pokrenut je 20. siječnja 2022. te se njegov završetak planira 21. ožujka 2022.

                     (2)

                     Unija nije članica ICSID-a. Međutim, Unija je uvrstila ICSID-ova pravila, upućivanjem na njih, u svoje sporazume o trgovini i ulaganjima kojima se predviđaju zaštita ulaganja i rješavanje ulagačkih sporova.

                     (3)

                     U mišljenju 2/15 od 16. svibnja 2017. (1) Sud Europske unije pojasnio je da su izravna strana ulaganja u isključivoj nadležnosti Unije i da se mehanizmi rješavanja ulagačkih sporova ne mogu uvesti bez suglasnosti država članica.

                     (4)

                     Zahvaljujući reformi ICSID-ovih pravila ICISD-ova pravila o dodatnim mogućnostima mogla bi se primjenjivati u sporovima pokrenutima protiv organizacija za regionalnu gospodarsku integraciju, kao što je Unija. Unija se ICSID-ovim pravilima također koristi u svojim ugovorima o ulaganjima, a tim pravilima mogu se koristiti ulagači iz Unije u predmetima pokrenutima protiv trećih zemalja, ulagači izvan Unije u predmetima protiv država članica Unije ili ulagači izvan Unije protiv same Unije kada su ispunjeni odgovarajući zahtjevi iz Konvencije ICSID-a. Stoga će izmjene ICSID-ovih pravila imati pravne učinke na funkcioniranje i primjenu međunarodnih sporazuma koje je sklopila Unija i na vođenje sudskih postupaka u kojima Unija može biti stranka. Unija stoga ima poseban interes u pogledu reforme ICSID-ovih pravila.

                     (5)

                     26 država članica Unije članice su ICSID-a. Te države članice mogu sudjelovati u radu Upravnog vijeća i glasovati o izmijenjenim pravilima u kontekstu pismenog postupka.

                     (6)

                     Stoga bi Vijeće trebalo donijeti stajalište Unije u pogledu predviđenih izmjena ICSID-ovih pravila kako bi države članice koje su ugovorne stranke Konvencije ICSID-a, djelujući zajednički u interesu Unije, mogle iznijeti stajalište Unije u okviru Upravnog vijeća ICSID-a.

                     (7)

                     Kad je riječ o postupcima u okviru Konvencije ICSID-a, izmjenama se ažuriraju i razrađuju ICSID-ova administrativna i financijska pravila, ICSID-ova institucijska pravila, ICSID-ova arbitražna pravila i ICSID-ova pravila mirenja. Izmjenama će se, među ostalim, povećati transparentnost postupaka, razjasniti odredbe o ranom odbacivanju neosnovanih zahtjeva i jamstvu za troškove te implementirati obveze otkrivanja financiranja koje osigurava treća strana.

                     (8)

                     Kad je riječ o ICSID-ovim postupcima u kontekstu dodatnih mogućnosti, predloženim izmjenama ažuriraju se i razrađuju ICSID-ova administrativna i financijska pravila u kontekstu dodatnih mogućnosti, ICSID-ova arbitražna pravila u kontekstu dodatnih mogućnosti i ICSID-ova pravila mirenja u kontekstu dodatnih mogućnosti. Većina izmjena postupaka u okviru Konvencije ICSID-a bit će preuzeta i u ICSID-ovim pravilima o dodatnim mogućnostima. Osim toga, područje primjene postupaka u kontekstu dodatnih mogućnosti proširit će se kako bi obuhvatilo, među ostalim, sporove u koje su uključene organizacije za regionalnu gospodarsku integraciju.

                     (9)

                     Kad je riječ o ICSID-ovim postupcima utvrđivanja činjenica, predloženim izmjenama ažuriraju se i razrađuju samostalna ICSID-ova pravila utvrđivanja činjenica te ICSID-ova administrativna i financijska pravila utvrđivanja činjenica.

                     (10)

                     Kad je riječ o medijaciji u okviru ICSID-a, prijedlogom reforme utvrđuje se novi skup ICSID-ovih pravila medijacije te ICSID-ova administrativna i financijska pravila medijacije.

                     (11)

                     Izmjenama se odgovara na postojeće razloge za zabrinutost izražene u pogledu aktualnog sustava za rješavanje sporova između ulagača i države te se znatno poboljšavaju ICSID-ova pravila.

                     (12)

                     Stajalištem koje treba donijeti u ime Unije u skladu s ovom Odlukom ne dovodi se u pitanje glavni cilj Unije i njezinih država članica u ovom području, odnosno uspostava stalnog multilateralnog suda za ulaganja čime bi se postojeći sustav arbitraže o ulaganjima zamijenio trajnim mehanizmom,

               DONIJELO JE OVU ODLUKU:

            Članak 1.
            Djelujući zajednički u interesu Unije, države članice koje su ugovorne stranke Konvencije ICSID-a, tijekom pismenog postupka glasovanja koji je 20. siječnja 2022. pokrenuo predsjednik Upravnog vijeća ICSID-a i čiji se završetak planira 21. ožujka 2022., prihvaćaju predložene izmjene ICSID-ovih pravila odobravanjem četiriju nacrta rezolucija u svrhu:

                        —

                        izmjene propisa i pravila za postupke u okviru Konvencije ICSID-a (AC(C)/RES/1/2022),

                        —

                        izmjene propisa i pravila za ICSID-ove postupke u kontekstu dodatnih mogućnosti (AC(C)/RES/2/2022),

                        —

                        donošenja propisa i pravila za ICSID-ove postupke medijacije (AC(C)/RES/3/2022), i

                        —

                        donošenja propisa i pravila za ICSID-ove postupke utvrđivanja činjenica (AC(C)/RES/4/2022).

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 14. ožujka 2022.

                  Za Vijeće

                  Predsjednica

               É. BORNE

            (1)  Mišljenje Suda 2/15 od 16. svibnja 2017., ECLI:EU:C:2017:376.


title: Odluka (EU) 2022/447 Europske središnje banke od 8. ožujka 2022. o izmjeni Odluke 2011/15/EU o otvaranju računa za obradu plaćanja povezanih s kreditima EFSF-a državama članicama čija je valuta euro (ESB/2022/10)

text:
                  18.3.2022

                  HR

                  Službeni list Europske unije

                  L 90/197

         ODLUKA (EU) 2022/447 EUROPSKE SREDIŠNJE BANKE
         od 8. ožujka 2022.
         o izmjeni Odluke 2011/15/EU o otvaranju računa za obradu plaćanja povezanih s kreditima EFSF-a državama članicama čija je valuta euro (ESB/2022/10)
         IZVRŠNI ODBOR EUROPSKE SREDIŠNJE BANKE,
         uzimajući u obzir Statut Europskog sustava središnjih banaka i Europske središnje banke, a posebno njegov članak 17. i članak 21.,
         budući da:

                     (1)

                     Depozite koji se drže kod Europske središnje banke (ESB) kako je propisano Odlukom 2011/15/EU Europske središnje banke (ESB/2010/31) (1) trebalo bi remunerirati u skladu s odredbama članka 2. stavka 1. Odluke (EU) 2019/1743 Europske središnje banke (ESB/2019/31) (2) kako bi se osigurala usklađenost u remuneraciji usporedivih depozita u Eurosustavu.

                     (2)

                     Odluku 2011/15/EU (ESB/2010/31) trebalo bi stoga na odgovarajući način izmijeniti,

               DONIO JE OVU ODLUKU:

            Članak 1.
            Izmjena
            Članak 5. Odluke 2011/15/EU (ESB/2010/31) zamjenjuje se sljedećim:

                  „Članak 5.
                  Remuneracija
                  Novčani račun NSB-a remunerira se u skladu s odredbama članka 2. stavka 1. Odluke (EU) 2019/1743 Europske središnje banke (ESB/2019/31) (*1).

            Članak 2.
            Stupanje na snagu
            Ova Odluka stupa na snagu petog dana od dana objave u Službenom listu Europske unije.

            Sastavljeno u Frankfurtu na Majni 8. ožujka 2022.

                  Predsjednica ESB-a

               Christine LAGARDE

            (1)  Odluka 2011/15/EU Europske središnje banke od 20. prosinca 2010. o otvaranju računa za obradu plaćanja povezanih s kreditima EFSF-a državama članicama čija je valuta euro (ESB/2010/31) (SL L 10, 14.1.2011., str. 7.).

            (2)  Odluka (EU) 2019/1743 Europske središnje banke od 15. listopada 2019. o remuneraciji držanja viška pričuva i određenih depozita (ESB/2019/31) (SL L 267, 21.10.2019., str. 12.).


title: Odluka Vijeća (EU) 2022/443 od 3. ožujka 2022. o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u (Direktiva o energetskoj učinkovitosti zgrada) (Tekst značajan za EGP)

text:
                  18.3.2022

                  HR

                  Službeni list Europske unije

                  L 90/118

         ODLUKA VIJEĆA (EU) 2022/443
         od 3. ožujka 2022.
         o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IV. (Energija) Sporazumu o EGP-u (Direktiva o energetskoj učinkovitosti zgrada)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 194. stavak 2., u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     Na temelju članka 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IV. Sporazumu o EGP-u, koji sadržava odredbe o energiji.

                     (3)

                     Direktivu 2010/31/EU Europskog parlamenta i Vijeća (3) treba uključiti u Sporazum o EGP-u.

                     (4)

                     Prilog IV. (Energija) Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga IV. (Energija) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 3. ožujka 2022.

                  Za Vijeće

                  Predsjednik

               G. DARMANIN

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Direktiva 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada (SL L 153, 18.6.2010., str. 13.).

            NACRT ODLUKA ZAJEDNIČKOG ODBORA EGP-a br. ...
            оd …
            o izmjeni Priloga IV. (Energija) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Direktiva 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada (1)
                           1 („Direktiva o energetskoj učinkovitosti zgrada”) treba se uključiti u Sporazum o EGP-u.

                        (2)

                        Zbog posebnosti relativno novog i ujednačenog fonda zgrada Islanda prihvaća se privremeno i uvjetno izuzeće od primjene Direktive 2010/31/EU o energetskoj učinkovitosti zgrada. To bi se izuzeće trebalo primjenjivati na Direktivu 2010/31/EU u obliku u kojem je bila na snazi prije izmjene Direktivom (EU) 2018/844 Europskog parlamenta i Vijeća od 30. svibnja 2018. To bi izuzeće trebalo biti strogo vremenski ograničeno i trebalo bi se primjenjivati isključivo do trenutka kad se postigne dogovor o uključivanju Direktive 2010/31/EU kako je izmijenjena Direktivom (EU) 2018/844 u Sporazum o EGP-u.

                        (3)

                        S obzirom na vrlo malu veličinu fonda zgrada u Lihtenštajnu te njegovu klimu i tipologiju zgrada, Lihtenštajn je izuzet od obveze iz članka 5. Direktive o energetskoj učinkovitosti zgrada o provođenju vlastitih izračuna za utvrđivanje troškovno optimalnih razina minimalnih zahtjeva energetske učinkovitosti zgrada.

                        (4)

                        U skladu s uvjetima prilagodbe (c), Norveška i Lihtenštajn mogu utvrditi propise o minimalnim zahtjevima energetske učinkovitosti primjenom granice sustava koja se razlikuje od granice za potrošnju primarne energije koja se zahtijeva na temelju Direktive o energetskoj učinkovitosti zgrada, pod uvjetom da su ispunjeni uvjeti iz prilagodbe (c) ove Odluke.

                        (5)

                        Prilagodbom (d) osigurava se da sustav energetskog certificiranja kojim upravljaju korisnici u Norveškoj proizvodi rezultate jednakovrijedne certifikatima koje izdaju neovisni stručnjaci u skladu s člankom 17. Direktive o energetskoj učinkovitosti zgrada.

                        (6)

                        Prilog IV. Sporazumu o EGP-u trebalo bi stoga na odgovarajući način izmijeniti,

                  DONIJELO JE OVU ODLUKU:

               Članak 1.
               Tekst točke 17. (Direktiva 2002/91/EZ Europskog parlamenta i Vijeća od 16. prosinca 2002.) Priloga IV. Sporazumu o EGP-u zamjenjuje se sljedećim:
               „32010 L 0031: Direktiva 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada („Direktiva o energetskoj učinkovitosti zgrada”) (SL L 153, 18.6.2010., str. 13.).
               Za potrebe ovog Sporazuma odredbe Direktive sadržavaju sljedeće prilagodbe:

                           (a)

                           Direktiva se ne primjenjuje na Island;

                           (b)

                           u članku 5. stavku 2. dodaje se sljedeće:
                           „Za potrebe utvrđivanja troškovno optimalnih razina minimalnih zahtjeva energetske učinkovitosti zgrada Lihtenštajn može iskoristiti izračune druge ugovorne stranke koja ima usporedive parametre.”;

                           (c)

                           za potrebe članka 9. stavka 3. točke (a) i Priloga I. Direktive o energetskoj učinkovitosti zgrada Lihtenštajn i Norveška svoje zahtjeve za potrošnju energije mogu temeljiti na neto energiji, uz uvjet da su ispunjeni sljedeći uvjeti i uspostavljene sljedeće zaštitne mjere:

                                       i.

                                       minimalni zahtjevi energetske učinkovitosti utvrđeni su u skladu sa zahtjevima članka 5. Direktive o energetskoj učinkovitosti zgrada, na temelju osnovnih načela metodološkog okvira za izračunavanje troškovno optimalnih razina minimalnih zahtjeva energetske učinkovitosti (2)
                                          1;

                                       ii.

                                       objavljen je brojčani pokazatelj potrošnje primarne energije koji odgovara zahtjevima energetske učinkovitosti utvrđenima u građevinskim propisima;

                                       iii.

                                       Komisija zadržava pravo izmjene ove prilagodbe u kontekstu budućih pregovora o Direktivi o energetskoj učinkovitosti zgrada kako je izmijenjena Direktivom (EU) 2018/844;

                           (d)

                           u članku 17. dodaje se sljedeće:
                           „Države EFTA-e mogu za stambene zgrade uspostaviti pojednostavnjeni sustav energetskog certificiranja kojim upravljaju korisnici, a koji se može primjenjivati kao alternativa angažiranju stručnjaka ako su ispunjeni sljedeći uvjeti:

                                       i.

                                       na raspolaganju su temeljito znanje i kvalitetni podaci o cijelom fondu stambenih zgrada, uključujući sve tipologije zgrada i starosne razrede, te značajkama ovojnice zgrade i tehničkih sustava zgrade u upotrebi po pojedinoj tipologiji, što omogućuje izračun energetske učinkovitosti pojedinih zgrada i samostalnih uporabnih cjelina zgrada uz visok stupanj pouzdanosti na temelju informacija dobivenih od korisnika;

                                       ii.

                                       na raspolaganju su detaljni podaci o troškovno optimalnim ili troškovno učinkovitim poboljšanjima za svaku tipologiju zgrada;

                                       iii.

                                       uspostavljene su mjere za potporu korisnicima pri upravljanju sustavom za potrebe izdavanja certifikata za zgrade. Te mjere mogu uključivati telefonsku podršku ili savjetodavne službe koje će omogućiti kontakt između korisnika s jedne strane i neovisnih stručnjaka i stručnjaka za sustav s druge strane;

                                       iv.

                                       kako bi rizik od manipulacije rezultata bio zanemariv, sustav certificiranja kojim upravljaju korisnici uključuje kontrolu kvalitete i mehanizme provjere informacija koje korisnik unosi i njihove transparentnosti;

                                       v.

                                       uspostavljeni su neovisni sustavi kontrole kako bi se osiguralo da certificiranje energetske učinkovitosti kojim upravljaju korisnici daje jednakovrijedne rezultate kao i certifikati koje izdaju stručnjaci kad je riječ o kvaliteti i pouzdanosti;

                                       vi.

                                       sustav kojim upravljaju korisnici izdaje preporuke koje im mogu pomoći pri odabiru troškovno optimalnih ili troškovno učinkovitih poboljšanja za njihove konkretne zgrade i samostalne uporabne cjeline zgrada.””.

               Članak 2.
               Vjerodostojni su tekstovi Direktive 2010/31/EU na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 3.
               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u (3).

               Članak 4.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                     Za Zajednički odbor EGP-a

                     Predsjednik

                     Tajnici

                     Zajedničkog odbora EGP-a

               (1)  SL L 153, 18.6.2010., str. 13.

               (2)  Delegirana uredba Komisije (EU) br. 244/2012 od 16. siječnja 2012. o dopuni Direktive 2010/31/EU Europskog parlamenta i Vijeća o energetskim svojstvima zgrada utvrđivanjem usporednog metodološkog okvira za izračunavanje troškovno optimalnih razina za minimalne zahtjeve energetskih svojstava zgrada i dijelova zgrada (SL L 81, 21.3.2012., str. 18.).

               (3)  [Ustavni zahtjevi nisu navedeni.] [Ustavni su zahtjevi navedeni.]